“Kim probeer hom en die situasie beheer, maar hy kan nie beheer word nie,” sê ’n bron oor die paartjie wat binnekort hul vierde huweliksherdenking vier.
“Sy doen haar bes om hom in die sosiale media te steun en ’n ander kant van sake te wys, maar dit werk nie.”
In reaksie op internetgrappies waarin sy lewe vergelyk word met die fliek Get Out (met ­Daniel Kaluuya en Allison Williams), waarin ’n swart man deur sy wit meisie en haar familie aangehou word, het Kanye ’n foto van hul huis gedeel.
John Legend het nie gehuiwer om vir Kanye oor sy Trump-lofliedere aan te vat nie. Foto: Gallo Images/Getty Images
Dié het vir hom ’n boodskap gestuur oor sy openbare steun aan die beleërde Amerikaanse pres. Donald Trump. Maar dit lyk of die twee hul verskillende menings oorkom het, want hulle is later gewaar waar hulle by die ooievaars­tee van John se vrou, Chrissy Teigen (32), dans.